Beatriz Bandeira

Beatriz Bandeira (8 ga Nuwamba, 1909 - 2 ga Janairu, 2012) 'yar siyasar kwaminisanci ce ta Brazil, mai fafutukar kare hakkin 'yan Adam, mawakiya kuma marubuciya, wacce ta kwashe lokuta har sau biyu a matsayin korarriya daga Brazil a cikin shekarun 1930 da 1960.

 Rayuwar farko 
An haifi Beatriz Vicencia Bandeira Ryff a arewacin unguwar Rio de Janeiro na Méier, a ranar 8 ga Nuwamba 1909, ga iyaye Alípio Abdulino Pinto Bandeira da Rosalia Nansi Bagueira Bandeira. Ta gaji sha'awar rubutu daga kakan ta na wajen uwa, wanda ya koya mata karatu da rubutu kuma ta koya mata Faransanci, ta gaji sha'awar haruffa, kuma daga mahaifiyarta ta gaji sha'awar waka. Ta rubuta wakokinta na farko tun tana da shekaru tara, kuma ta kammala karatun fiyano daga Makarantar Kiɗa ta Kasa.

 Yunkurin fafutuka 
A cikin shekarun 1930, ta shiga Jam'iyyar Kwaminis ta Brazil, ta nan ne ta hadu da mijinta na gaba, tare da shi ta haifi 'ya'ya maza uku. A shekara ta 1936, an kama ta saboda adawar ta da mulkin kama-karya na Estado Novo da kuma rawar da ta taka a cikin rikicin Kwaminisanci na 1935. An tsare ta a cikin abin da ya zama sanannen "Room 4" a cikin Casa de Detenção, a Rio de Janeiro, tare da Nise da Silveira, Maria Werneck de Castro, Olga Benário Prestes, Eneida na Moraes da Eugênia Álvaro Moreyra. Bayan da aka tsare ta, an tura Bandeira gudun hijira zuwa Uruguay, tare da mijinta, suka dawo a shekara ta 1937. 

 Mutuwa 
Beatriz Bandeira ta mutu a Rio de Janeiro a ranar 2 ga watan Junairun 2012. Mijinta ya riga ta mutuwa. An birne ta a makabartan São João Batista da ke Botafogo. 

 Manazarta 
Rukuni:Matattun 2012
Rukuni:Haifaffun 1909